<classify> WAZIRI wa Nchi Ofi si ya Rais Tawala za Mikoa na Serikali za Mitaa Tamisemi, Selemani Jafo amesema watanzania zaidi ya milioni 26.96 wanatarajia kuandikishwa katika daftari la wapiga kura kwa ajili ya uchaguzi wa serikali za mitaa, uliopangwa kufanyika Novemba 24, mwaka huu.Akizungumza na Habarileo, Jafo alisema makisio ni kuandikisha wapiga kura 26,960, 485, kati ya hao wanaume ni milioni 12.85 na wanawake ni milioni 14.10. Kwa mujibu wa kalenda ya uchaguzi, utaratibu wa kuandikisha wapigakura unatarajia kuanza Oktoba 8 hadi 14 mwaka huu, utaratibu utakaotanguliwa na wasimamizi wa uchaguzi kuteua waandikishaji ifikapo Oktoba 3. Pia, Jafo aliwataka wasimamizi wa uchaguzi, kuhakikisha wanatoa elimu na kuhamasisha wananchi kujiandikisha. Lazima mjipange tunataka uchaguzi wa mwaka huu watu wakajiandishe kwa wingi, kwa sababu rekodi ya uchaguzi ya mwaka 2014 inatuonyesha watu wengi hawakujiandikisha katika daftari la wapiga kura alisema. Alisema kila msimamizi wa uchaguzi, atapimwa kwa jinsi gani amewezesha eneo lake watu kujiandikisha kwa kiwango kikubwa. Katika uchaguzi wa serikali za mitaa uliopita, Watanzania 11,491,661 ikiwa ni asilimia 62 ya makadirio ya kuandikisha watu 18,587,742 walijiandikisha. Uchaguzi huo ulifanyika Desemba 14, mwaka 2014. Mikoa ya Katavi na Kagera ilionekana kufanya vizuri kwa kuandikisha kwa asilimia 79 na asilimia 78 katika uandikishaji huo huku mikoa ya Dar es Salaam na Kilimanjaro ikiwa imefanya vibaya kwa kuandikisha kwa asilimia 43 na asilimia 50.Jafo alisema wasimamizi wa uchaguzi wataongozwa na elimu ya mpiga kura, mwongozo na kanuni katika kutekeleza kazi ya uandikishaji wapiga kura. Katumieni fursa hiyo muhimu ya kuhakikisha mnaenda kutoa elimu katika maeneo yenu huku mkizingatia utaratibu wa mtu kupiga kura, sifa za mpiga kura, utaratibu wa kujiandikisha siku za kujiandikisha, utaratibu wa pingamizi. Nendeni mkawalishe watu wafahamu vizuri ili mridi watu waweze kutimizia haki yao ya kuchangua viongozi. Jafo aliongeza: Hatutarajii kuona siku ya uchaguzi hakuna karatasi ya kupigia kura, watu wanaandika kwa karatasi ya mkono, tunataka kila eneo na kila halmashauri ajenda ya upigaji kura iwe imeandaliwa mapema,  <topic>: KITAIFA 